Diari Oficial de la Generalitat Valenciana


Sumari del DOGV 257, del 03-06-1985 (1985/804376)

DECRET 74/1985, de 27 de maig, del Consell de la Generalitat Valenciana, pel qual es modifiquen certs articles del Reglament Orgànic i Funcional de la Conselleria de la Presidència de la Generalitat Valenciana.
------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1985/05/27/74/dof/vci/html**

### Dades del document

Número de DOGV
:   257

Data del DOGV
:   03-06-1985

Secció del DOGV
:   DISPOSICIONS GENERALS

Número del document
:   1985/804376


Data del document
:   27-05-1985

Organisme emissor
:   Conselleria de Presidència

Tipus de document
:   Decret

Anàlisi jurídica

Decret 74/1985, de 27 de maig, del Consell de la Generalitat Valenciana, pel qual es modifiquen certs articles del Reglament Orgànic i Funcional de la Conselleria de la Presidència de la Generalitat Valenciana.  
Aprovat per Decret 28/1984, de 2 d'abril, del Consell de la Generalitat Valenciana, el Reglament Orgànic i Funcional de la Conselleria de la Presidència, i transcorregut un període de temps raonable en què la complexitat de l'Administració Pública Valenciana ha estat superior en virtut de les noves importants transferències assumides, cal l'adaptació d'aquest Departament a l'actual situació.   
Les peculiaritats d'aquest Departament de l'Administració de la Generalitat Valenciana que es deriven de la figura institucional de la Presidència, i amb aquesta, del seu caràcter de serveis generals i de coordinació, fan que l'estructura haja d'adaptar-se amb major precisió i flexibilitat a les noves circumstàncies de funcionalitat en l'atenció dels serveis i de les activitats de la seua competència.   
En atenció d'aquests motius, segons que estableixen els articles 35.f) i 70 de la Llei de la Generalitat Valenciana 5/1983, de 30 de desembre, de Govern Valencià, a proposta del Conseller de la Presidència i amb la deliberació prèvia del Consell de la Generalitat Valenciana, en sessió celebrada el dia 27 de maig de 1985,   
DECRETE:   
Article primer  
Es modifica el Reglament Orgànic i Funcional de la Conselleria de la Presidència de la Generalitat Valenciana, aprovat per Decret del Consell 28/1984, de 2 d'abril, en els següents articles i epígrafs, que quedaran redactats de la forma següent:   
1.r El Capítol I del Títol I queda redactat d'aquesta forma:   
 ?CAPITOL I  
Del President de la Generalitat  
Secció 1.ª De les funcions del President  
Article primer  
1. Al President de la Generalitat li corresponen les funcions que té atribuïdes per l'Ordenament jurídic i, especialment, les establertes en els articles 14, 15 i 16 de la Llei de la Generalitat Valenciana 5/1983, de 30 de desembre, de Govern Valencià.   
2. Corresponen al President de la Generalitat les funcions pròpies del seu caràcter de màxim òrgan executiu de la Conselleria.   
Secció 2.ª De les unitats que depenen directament del President i les seues funcions   
Article segon  
1. Depenen directament del President de la Generalitat Valenciana:   
-El Gabinet del President.   
-L'Assessoria Tècnica del President.   
2. El Gabinet del President es configura com el conjunt d'unitats que assisteixen directament i personalment el President. Al front del Gabinet Tècnic del President hi haurà un Director, amb rang de Director General.   
3. A l'Oficina de Relacions Informatives de la Generalitat Valenciana, integrada en el Gabinet del President, li corresponen les relacions informatives de la Generalitat Valenciana amb els Mitjans de Comunicació Social, tant en l'emissió com en la recepció de la informació en general.   
4. L'Assesoria Tècnica del President és l'òrgan de suport i assistència del President de la Generalitat, al qual li corresponen les funcions d'assessorament i elaboració de la documentació que genere la labor institucional del President. Al front de l'Assessoria Tècnica hi haurà un Director, amb rang de Director General.   
5. El titular del Gabinet del President i el Director de l'Assessoria Tècnica del President seran nomenats i separats pel Consell de la Generalitat Valenciana, a proposta del President.?   
2.n L'actual article tercer queda redactat de la forma següent:   
?Article tercer  
El Conseller de la Presidència, sota la dependència directa i immediata del President de la Generalitat, és l'òrgan exejutiu responsable de la Conselleria de la Presidència.   
El nivell directiu del Departament de la Presidència queda integrat per les unitats següents:   
Primer.-La Secretaria General.   
Segon.-Les Direccions Generals.   
2. En cas d'absència; vacant o malaltia del Conseller, aquest serà substituït en les funcions executives per aquests òrgans, segons l'ordre establert en el punt anterior. Les substitucions entre òrgans seran resoltes pel Conseller?.   
3.t L'actual article sisé queda redactat de la forma següent:   
3.r L'actual article sisé queda redactat de la forma següent:   
Article sisè  
Depenen directament del Conseller de la Presidència la Secretaria del Conseller, que té atribuïdes les funcions d'assistència directa al Conseller de la Presidència?.   
4.t L'actual article quaranta queda redactat de la forma següent:   
?Article quaranta  
La Direcció General de Mitjans de Comunicació Social té atribuïdes les competències de preparació de la normativa referent als mitjans de comunicació i publicitat, règim jurídic dels mitjans de comunicació social i relacions de la Generalitat Valenciana amb els mitjans de comunicació social, tret dels de caràcter informatiu?.   
Article segon  
Hom elimina la referència a l'Oficina de Premsa de l'article 41, i l'article 42 complet del Reglament esmentat, i els actuals articles passen a tenir els números que, respectivament, els corresponga.   
Article tercer  
Mentre no siga desplegat el Reglament Orgànic i Funcional, continuaran en vigor les estructures orgàniques actuals de nivell inferior a les que s'hi regulen.   
Article quart  
El Conseller de la Presidència resta autoritzat per publicar el text únic del Reglament Orgànic i Funcional de la Conselleria de la Presidència de la Generalitat Valenciana, amb les modificacions i adaptacions derivades d'aquest Decret.   
DTSPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.   
DISPOSICIO DEROGATORIA  
Es deroguen els articles i epígrafs del Reglament Orgànic i Funcional de la Conselleria de la Presidència, aprovat per Decret del Consell 28/1984, de 2 d'abril, que es modifiquen o eliminen amb aquest Decret, i totes les altres normes d'igual o inferior rang que s'oposen al que s'hi estableix.   
València, 27 de maig de 1985.   
El President de la Generalitat,  
JOAN LERMA I BLASCO  
El Conseller de la Presidència,  
RAFAEL BLASCO I CASTANY


Còpia Permalink ELI